 لاهور (ويب ڊيسڪ) نيوزيلينڊ جي رانديگر ۽ پي ايس ايل فرنچائز ۾ اسلام آباد يونائيٽڊ جي نمائندگي ڪندڙ ڪولن منرو چيو آهي ته هو پاڪستان ۾ محفوظ آهي. ڪولن منرو چيو ته آئون پاڪستان ۾ محفوظ آهيان، منهنجي به زندگي آهي، جيڪڏهن زندگي محفوظ نه هجي ها ته هتي نه اچان ها، مونکان سواءِ ٻيا رانديگر به پاڪستان اچي کيڏي رهيا آهن، اهي خوش آهن تڏهن ئي ته کيڏي رهيا آهن. هن چيو ته ميچن جي مصروف شيڊيول جي ڪري هو وڌيڪ گهمي ڦري نه سگهيو پر ٽيم سان گڏ ڪجهه جاين تي وڃڻ جو موقعو مليو. ڪيوي رانديگر چيو ته پي ايس ايل کيڏڻ ۾ مزو اچي رهيو آهي، ڪرائوڊ به ڪافي متاثر ڪيو، پاڪستاني عوام ڪرڪيٽ جو ڪافي شوق رکي ٿو. ٽيم جي ڪپتان بابت ڳالهائيندي ڪولن منرو چيو ته شاداب خان ورلڊ ڪلاس ڪرڪيٽر آهي، هن بالنگ ۽ بيٽنگ جي صلاحيتن جو بهترين مظاهرو ڪيو.